Den Vest-Sjællandske Avis, 1836-01-16
Den nordamerikanske Præsidents Budskab til Kongressen af 7de December 1835, med nogle Bemærkninger. De ere forsamlede i en Periode af høi Jnteresse for de amerikanske Patrioter. Efterat vort Fædrenelands mageløse Tilvært og Velstand forskaffer os en Stilling i Nationernes Række, hvorved alle Bekymringer for nogen Fare for vor Jntegritet, og Uafhængighed, som kunde true os fra udenlandske Fiender, maae bortfalde, ligger Friehedens Bane aaben for os med en Advarsel fra Fortiden om, at naar vi blive vort Princip troe, saa kan ingen betænkelig hindring møde os for en fredelig og uforstyrret Fremtid Men i samme Grad som at hine Bekymringer forsvinde, som vare en Følge af vor Svaghed i Forhold til nogle Staters Magt i den gamle Verden, skulde vi dog nu henvende vort Sind til dem, som fremgaae af den Overbeviisning: at Varigheden af de Grundvolde, hvorpaa vort lykkelige Regieringssystem Fortræffelighed og Bestandighed beroe, er afhængigt af vort eget Forhold. A. Exemplet af andre Systemer, som ere byggede paa Folkets Souverainitet, lære vi, at de Virkninger, som ofte have tilintetgjort Friehedsvennernes Forhaabninger, udspringe af Uenighed. De sociale Elementer, som i deres Forening have været stærke nok og seierrige mod udenlandsk Fare, manglede det paa Kraft til at opløse den vanskelige Opgave at ordne deres egen indvortes Organisation paa en passende Maade, og saaledes er det store Princip for en Selvregiering, gaaet til Grunde. Vi haabe med Tillid, at denne Advarsel vil aldrig blive forglemt af de forenede Staters Regiering eller Folk, og at det Vidnesbyrd for Udførligheden og Velsignelserne af en frie Forfatning, som vore Erfaringer hidindtil have aflagt for Menneskehedens store Familie, ville giøre sig gieldende for alle Tider. (Man seer forresten af denne Advarsel hvorledes de Vanskeligheder, som ere forbundne med store Friestater, allerede begynde at give sig tilkiende i Nordamerika; de ville blive endnu langt stærkere, naar Populationen først bliver stabil, og ikke kan saaledes som nu udbrede sig hvorhen den lyster.) Vi behøve kun at henvende vore Blikke paa vort Landvæsens, vore Manufakturer og vor Handel, paa vor Folkemængdes mageløse Til vært for at fatte Omfanget af den os overdragne, Opgave. Vi have ikke i nogen tidligere Periode af vor Historie havt større Aarsag, end i den nærværende, til at takke det guddommelige Forsyn for Sundhedens og den almindelige Velstands Velsignelser. Enhver Beskjæftigelsesgreen er bleven kronet med den rigeligste Løn, i ethvert Element af de nationale Resourcer, af den almindelige Velstand, og det individuelle Velbefindende (comforts, Livets Beqvemmeligheder) iagttage vi de hurtigste og grundigste Forbedringer. (Det gielder næsten om alle kultiverede Lande, naar kun Regieringen er nogenlunde god, og en indvortes Orden og Enighed vedligeholdes. J Frankerige, England og i alle Fabrik lande stiger Velstanden Aar for Aar, og de blot producerende Stater ville efterhaanden komme til at deeltage i det samme Gode; det er den naturlige Virkning af en langvarig Fred i Forbindelse med store Udviklinger af Kulturen i uopdyrkede Jordens deele. Men destoværre, det Gode varer ikke længe: thi saa store Forhaabninger der paa den ene Side hæve sig fra Jordens vestlige Halvkugle, saa store og truende Skyer svæve paa den anden over Orienten.) Disse glædelige Udsigter blive ikke forstyrrede i Fødelandet selv ved indtrufne Begivenheder; i det mindste ikke saadanne, som ikke maae kunne vige for Enighedens og den gode Villies Aand, hvoraf dog Massen af Folkemængden i alle Dele af Landet er saa kiendelig besiælet, uagtet al den Forskiellighed, som finder Sted i dens Jnteresser og Bestræbelser.